biswa921/hiwiki-latest-pages-articles-raw huggingface dataset:
पुंछ ज़िला

पुंछ ज़िला भारत के जम्मू और कश्मीर राज्य का एक ज़िला है। ज़िले का मुख्यालय पुंछ है। ज़िला नियंत्रण रेखा से सटा हुआ है।"Jammu, Kashmir, Ladakh: Ringside Views," Onkar Kachru and Shyam Kaul, Atlantic Publishers, 1998, ISBN 9788185495514"District Census Handbook, Jammu & Kashmir ," M. H. Kamili, Superintendent of Census Operations, Jammu and Kashmir, Government of India"Restoration of Panchayats in Jammu and Kashmir," Joya Roy (Editor), Institute of Social Sciences, New Delhi, India, 1999"Land Reforms in India: Computerisation of Land Records," Wajahat Habibullah and Manoj Ahuja (Editors), SAGE Publications, India, 2005, ISBN 9788132103493

 प्रशासन 
पुंछ जिले में छ्ह तहसीलें हैं:
 हवेली तहसील
 मंडी तहसील 
 मेंढर तहसील
 सूरनकोट तहसील
 मानकोट तहसील
 बालाकोट तहसील

 जनसांख्यिकी 
२०११ की जनगणना के अनुसार पुंछ जिले की जनसँख्या ४७६,८२० थी। जनसँख्या वृद्धि दर २००१-२०११ के दौरान २७.९७% रही। पुंछ का लिंगानुपात ८९० है और साक्षरता दर ६८.६९% है। जिले में ८५% मुस्लिम आबादी है।सुमंत्र बोस, Geography, Politics and the Fighters of Kashmir  London School of Economics

यहाँ पर गुज्जर, बक्करवाल, पहाड़ी, पंजाबी, कश्मीरी और राजपूत जैसी जातिय समूह निवास करते हैं।

 परिवहन 
यहाँ पर एक छोटा हवाई अड्डा है।

रेल लाइन का निर्माण अभी चल रहा है।

वर्तमान में बस के ही माध्यम से यहाँ पर आया जाया जा सकता है।  
   
 पुंछ के कुछ चित्र  

 इन्हें भी देखें 
 पुंछ
 जम्मू और कश्मीर
 जम्मू और कश्मीर के जिले

 बाहरी कड़ियाँ
 आधिकारिक जालस्थल

 सन्दर्भ 

*
श्रेणी:जम्मू और कश्मीर के ज़िले
पुंछ

पुंछ (Poonch) भारत के जम्मू और कश्मीर राज्य के पुंछ ज़िले में स्थित एक नगर परिषद है। यह ज़िले का मुख्यालय भी है और पुंछ नदी के किनारे हुआ है।"Jammu, Kashmir, Ladakh: Ringside Views," Onkar Kachru and Shyam Kaul, Atlantic Publishers, 1998, ISBN 9788185495514"District Census Handbook, Jammu & Kashmir ," M. H. Kamili, Superintendent of Census Operations, Jammu and Kashmir, Government of India"Restoration of Panchayats in Jammu and Kashmir," Joya Roy (Editor), Institute of Social Sciences, New Delhi, India, 1999"Land Reforms in India: Computerisation of Land Records," Wajahat Habibullah and Manoj Ahuja (Editors), SAGE Publications, India, 2005, ISBN 9788132103493 पुंछ का उल्लेख महाभारत में मिलता है तथा चीनी यात्री ह्वेनसांग ने भी इस नगर का उल्लेख किया है।महाभारत 7.4.5; 7/91/39-40.वाटर्स, युआन चांग, भाग I, पृष्ठ 284.

 भूगोल 
पुंछ नगर  निर्देशांक पर स्थित है। इस नगर की समुद्र तल से औसत ऊँचाई ९८१ मीटर है। पीर पंजाल पहाड़ीयां पुंछ घाटी से लेकर कश्मीर घाटी तक फ़ैली हैं। इस नगर में चार तहसीलें हैं: हवेली, मेंढर, सुरनकोट और मंडी।

 इतिहास 
पुंछ कई ऐतिहासिक घटनाओं का गवाह रहा है। जब सिकंदर महान ने ३२९ ईसा पूर्व में राजा पोरस पर आक्रमण किया था, तब यह क्षेत्र द्रवभीषण नाम से जाना जाता था। छठी शताब्दी में प्रसिद्ध चीनी यात्री ह्वेनसांग भी इस क्षेत्र से गुजरा था। ८५० इस्वी के आसपास इस क्षेत्र में राजा नर ने राज किया था जो कि मूलतः घोड़ा व्यापारी था। महमूद गजनवी ने पुंछ पर १०२० इस्वी में आक्रमण किया था। राजतरंगिणी के अनुसार, पुंछ के राजा त्रिलोचन पाल से महमूद गजनवी की भीषण लड़ाई हुई थी।

१५९६ में मुग़ल सम्राट जहाँगीर ने सिराजुद्दीन को यहाँ का राजा बनाया। १८१९ इस्वी से १८५० इस्वी तक पुंछ खालसा दरबार के अन्तर्गत रहा, तब यहाँ सिखों ने राज किया। आजादी के समय यह हिस्सा राजा हरी सिंह के कब्जे में था।

1947 में, भारत के विभाजन के बाद, महाराजा के शासन के खिलाफ पुंछ जिले के पश्चिमी भाग (बाग और सुधनोती तहसीलों में) में घुसपैठ व उपद्रव शुरू हो गया, और नव-स्वतंत्र पाकिस्तान में प्रवेश के प्रयास होने लगे। विद्रोही सशस्त्र थे और पाकिस्तान द्वारा समर्थित थे, और उन्होंने राज्य बलों को बेदखल कर दिया था, जो पुंछ शहर में अपनी छावनी में बंधे हुए थे। 20 नवंबर 1948 को भारतीय सेना द्वारा राहत मिलने तक यह शहर लगभग एक साल तक बना रहा। ज़िले का पश्चिमी हिस्सा उपद्रवियों के नियंत्रण में रहा, जो पाकिस्तान के साथ पाक-अधिकृत कश्मीर के भाग के रूप में शामिल हुआ। जिले के दो हिस्सों के बीच नियंत्रण रेखा पुंछ शहर से कुछ पश्चिम में चलती है।

 जलवायु 
इस नगर की जलवायु ठंडी है। गर्मियां छोटी व सुखदायी होती है। गर्मी का तापमान सामान्यतः 31 डिग्री सेल्सीयस से अधिक नहीं होता। पश्चिमी विक्षोभ के कारण ठंडी अधिक होती है। दिसम्बर के महीने में बर्फ़बारी होती है। औसत वार्षिक वर्षा १०८७ मिलीमीटर होती है।

 जनसांख्यिकी 
२०११ की जनसंख्या के अनुसार पुंछ की आबादी ४०,९८७ है। पुरूषों की ५५% तथा महिलाओं की ४५% है। यहाँ की साक्षरता दर ७९% है।

 परिवहन 

यहाँ पर एक छोटा हवाई अड्डा है।

रेल लाइन का निर्माण अभी चल रहा है।

वर्तमान में बस के ही माध्यम से यहाँ पर आया जाया जा सकता है।

 इन्हें भी देखें 
 पुंछ नदी
 पुंछ ज़िला
 
 सन्दर्भ 

श्रेणी:जम्मू और कश्मीर के शहर
श्रेणी:पुंछ ज़िला
श्रेणी:पुंछ ज़िले के नगर
हान्निबल

thumb|हान्निबल
 

हानिबल (/ˈhænɪbəl/; Punic: 𐤇𐤍𐤁𐤏𐤋𐤟𐤁𐤓𐤒, BRQ ḤNBʿL ; 247 ईसापूर्व – 183 से 181 ईसापूर्व) एक कार्थेजी सेनानायक और राजविद् था जिसने द्वितीय प्युनिक युद्ध में रोमन गणराज्य के विरुद्ध कार्थेज की सेना का संचालन किया था। 

हान्निबल का जन्म 247 ईसा पूर्व में हुआ था। वह कार्थेज के एक जनरल का पुत्र था। हालाँकि रोम ने पहला प्यूनिक युद्ध जीत लिया था, लेकिन कार्थेज में पुनर्विचारवाद प्रबल हुआ, कथित प्रतिज्ञा के प्रतीक जो हनिबल ने अपने पिता से कभी भी रोम के मित्र नहीं बने। हिस्पानिया में रोम के एक सहयोगी सगुंटम पर हान्निबल के हमले के बाद 218 ईसा पूर्व में द्वितीय प्यूनिक युद्ध छिड़ गया। फिर उसने अपने अफ्रीकी हाथियों के साथ ऐल्प्स पर्वतमाला को पार करके इटली को युद्ध में ले जाने का अपना प्रसिद्ध सैन्य कारनामा किया। इटली में अपने पहले कुछ वर्षों में, उन्होंने त्रेबिया, झील त्रासिमीन, और कैने में नाटकीय जीत का उत्तराधिकार जीता। उन्होंने अपने और अपने प्रतिद्वंद्वी की ताकत और कमजोरियों को निर्धारित करने की क्षमता और तदनुसार लड़ाइयों की योजना बनाने की अपनी क्षमता के लिए खुद को प्रतिष्ठित किया। हैनिबल की सुनियोजित रणनीतियों ने उन्हें रोम से संबद्ध कई इतालवी शहरों को जीतने की अनुमति दी। हैनिबल ने 15 वर्षों तक अधिकांश दक्षिणी इटली पर कब्जा कर लिया, लेकिन निर्णायक जीत नहीं हासिल कर सका, क्योंकि फेबियस मैक्सिमस के नेतृत्व में रोमनों ने उसके साथ टकराव से बचने के बजाय, उसके साथ टकराव को टाल दिया। 

हान्निबल जब नौ वर्ष का था तब वह अपने पिता के साथ स्पेन गया था। हान्निबल स्पेन में अपने पिता के सेना कैम्प में ही रहता था। जब हान्निबल 13 साल का हुआ तो उसकी सैनिक शिक्षा शुरू की गयी। हान्निबल 18 वर्ष का था जब उसके पिता की मृत्यु जंग में हुई। हान्निबल के पिता हामिल्कार की मृत्यु के बाद उनकी सेना की कमान हान्निबल के बेहेनोई हासद्रुबल को दी गयी। सन 228 से 221 ईसा पूर्व तक हान्निबल ने हासद्रुबल की सेना में कार्य किया। हान्निबल 26 वर्ष का था जब उसे सेना की कमान दी गयी।

 सन्दर्भ
हेरियट टूबमेन

thumb|right|हेरियट टूबमेन
हेरियट टूबमेन (अँग्रेजी:Harriet Tubman, जन्म:1822, मृत्यु: 10 मार्च, 1913), अमेरिका में दास-प्रथा का विरोध करने वाली एक विख्यात अफ्रीकी-अमेरिकी महिला थी। 20 अप्रैल, 2016 को अमेरिका के ट्रेजरी विभाग ने अमेरिका में दास-प्रथा का विरोध करने वाली इस महिला की तस्वीर को 20 डॉलर के नोट पर मुद्रित करने की घोषणा की। वे किसी अमेरिकी नोट पर स्थान पाने वाली पहली अफ्रीकी-अमेरिकी हस्ती हैं। अब नए 20 डॉलर के नोट पर व्हाइट हाउस तथा पूर्व राष्ट्रपति एण्ड्रयू जैक्सन की तस्वीर को मुख-पृष्ठ से हटाकर पीछे कर दिया गया है तथा मुख-पृष्ठ पर हेरियट टूबमेन की तस्वीर रखी गयी है।
सन्दर्भ
हेलेन केलर

हेलेन एडम्स केलर (27 जून 1880 - 1 जून 1968) एक अमेरिकी लेखक, राजनीतिक कार्यकर्ता और आचार्य थीं। वह कला स्नातक की उपाधि अर्जित करने वाली पहली बधिर और दृष्टिहीन थी। ऐनी सुलेवन के प्रशिक्षण में ६ वर्ष की अवस्था से शुरु हुए ४९ वर्षों के साथ में हेलेन सक्रियता और सफलता की ऊंचाइयों तक पहुँची। ऐनी और हेलेन की चमत्कार लगने वाले कहानी ने अनेक फिल्मकारों को आकर्षित किया। हिंदी में २००५ में संजय लीला भंसाली ने इसी कथानक को आधार बनाकर थोड़ा परिवर्तन करते हुए ब्लैक फिल्म बनाई। बेहतरीन लेखिका केलर अपनी रचनाओं में युद्ध विरोधी के रूप में नजर आतीं हैं। समाजवादी दल के एक सदस्य के रूप में उन्होंने अमेरिकी और दुनिया भर के श्रमिकों और महिलाओं के मताधिकार, श्रम अधिकारों, समाजवाद और कट्टरपंथी शक्तियों के खिलाफ अभियान चलाया।

 जीवन वृत 
thumb|left|ऐने सुलिवान के साथ केलर जुलाई १९८८ के दौरान केप_कॉड में छुट्टियाँ बिताते हुए।|alt=ऐने सुलिवान के साथ केलर जुलाई १९८८ के दौरान केप कॉड में छुट्टियाँ बिताते हुए।

हेलेन एडम्स केलर २७ जून १८८० को अमेरिका के टस्कंबिया, अलबामा में पैदा हुईं।जन्म के समय हेलन केलर एकदम स्वस्थ्य थी।उन्नीस  महीनों के बाद वो बिमार हो गयी  और उस बिमारी में उनकी नजर, ज़ुबान  और सुनने की शक्ती चली गयी|  हेलन केलर के माता-पिता के सामने एक चुनौती आ खड़ी हुई कि ऐसा कौन शिक्षक होगा जो हेलन केलर को अच्छी शिक्षा दे पाए और हेलन केलर समझ पाए। ऐसा इसलिए क्योंकि हेलन केलर सामान्य बच्चों से भिन्न थी। इसके बाद उन्हें आखिरकार एक शिक्षक मिल गया जिनका नाम था "एनि सुलिव्हान"। इन्होंने हेलन केलर को हर तरीके से शिक्षा दी, जिसमें उन्होंने मेन्युअल अल्फाबेट और ब्रेल लिपी आदि पद्धतियों से शिक्षा देने की कोशिश की। जैसे-तैसे संघर्षो का दौर बीतता गया और एक तरह से हेलन केलर ने राइट हमसन स्कूल फाॅर डीप से प्रारंभिक शिक्षा पूरी की।प्रारंभिक शिक्षा पूरी होने के बाद अब हेलन केलर अपने आपको अकेला समझने लगी, क्योंकि उनकी जिज्ञासा थी कि वो भी सभी की तरह पढ़ाई करें। इसके लिए आगे 1902 में स्नातक की पढ़ाई करने के लिए हेलन केलर ने रेडक्लिफ काॅलेज में दाखिला लिया। वहां हेलन केलर सामान्य छात्रों के साथ पढ़ने लगी। यहां पढ़ते-पढ़ते हेलन केलर को लिखने का शौक जगा और वो लिखने लगी। हेलन केलर ने उस दौर में एक ऐसी पुस्तक लिखी जिन्होंने उनको बहुत बड़ी उपलब्धि दिलाई और उस पुस्तक का नाम है ‘‘द स्टोरी आफ़ माय लाइफ‘‘। अपने जीवन में संघर्षो के ऐसे दौर को पार करके हेलन केलर ने समझ लिया था कि जीवन में यदि संघर्ष किया जाए, तो कोई काम ऐसा नहीं है जिसे हम ना कर सकते हो। यही सोच लेकर हेलन केलर ने समाज के हित के लिए कदम बढ़ाया और वो अपने जैसे लोगों को जागरूक करने निकल पड़ी।

 सन्दर्भ 
 

 बाहरी कड़ियाँ 
 जॉन ए. मैसी और ऐने सुलिवान के साथ एलेन केलर (1903) The Story of My Life. न्यूयॉर्क: डबलडे, पेज & कम्पनी।
 लैश, जोसेफ पी. (1980) Helen and Teacher: The Story of Helen Keller and Anne Sullivan Macy . न्यूयॉर्क: डेलाकोर्टे प्रेस, ISBN 978-0-440-03654-8
 हर्मन, डोरोथी (1998) Helen Keller: A Life. न्यूयॉर्क: क्नॉफ़. ISBN 978-0-679-44354-4
 

श्रेणी:अमेरिकी लेखक
श्रेणी:अंग्रेज़ साहित्यकार
श्रेणी:अमेरिका के लोग
श्रेणी:1880 में जन्मे लोग
श्रेणी:१९६८ में निधन
हैन्रिक रोह्रेर

thumb|220px|हैन्रिक रोह्रेर
१९८६ में गर्ड बिन्निग के साथ नोबेल पुरस्कार भौतिक शास्त्र विजेता

 इन्हें भी देखें 
 नोबेल पुरस्कार विजेताओं की सूची 
 भौतिकी में नोबेल पुरस्कार

श्रेणी:1933 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:२०१३ में निधन
स्टीवन स्पिलबर्ग

स्टीवन एलन स्पिलबर्ग (जन्म: 18 दिसम्बर 1946) एक अमेरिकी फिल्म निर्माता, निर्देशक और पटकथा लेखक हैं। फोर्ब्स पत्रिका के अनुसार, स्पिलबर्ग की कुल कमाई 3.1 बिलियन डालर है। वर्ष 2006 में प्रीमियर पत्रिका ने उन्हें फिल्म जगत का सबसे प्रभावशाली व्यक्ति निरुपित किया था। टाइम पत्रिका ने उन्हें शताब्दी के सौ प्रभावशाली लोगों में शामिल किया है।
बीसवीं शताब्दी के अंत में लाइफ ने उन्हें उनकी पीढ़ी का सबसे प्रभावशाली व्यक्ति करार दिया था। चार दशकों के क्रियाशील जीवन में स्पिलबर्ग की फिल्मों ने अलग-अलग विचारधारा वाली अलग-अलग पीढ़ियों को अलग तरह से छुआ है।
स्पिलबर्ग को 1993 में फिल्म सिंडलर्स लिस्ट के लिए और 1998 में सेविंग प्राइवेट रेयन के लिए बेस्ट डायरेक्टर के एकेडमी अवार्ड से सम्मानित किया गया। स्पिलबर्ग की तीन फिल्मों, जास (1975), ई.टी. द एक्स्ट्रा टेरिस्टीरियल (1982) और जुरासिक पार्क (1993) ने अपने-अपने समय के हिसाब से बाक्स आफिस पर आमदनी का एक नया कीर्तिमान स्थापित किया।

उन्हें 8 अक्टूबर 2009 को उनकी फिल्मों में मानव प्रयासों के कारण लिबर्टी मेडल पुरस्कार प्रदान किया गया।

श्रेणी:1946 में जन्मे लोग
श्रेणी:जीवित लोग
श्रेणी:फ़िल्म निर्देशक
श्रेणी:फ़िल्म निर्माता
श्रेणी:अमेरिका के लोग
सेसिल पावेल

thumb|220px|सेसिल पावेल
विख्यात व्यक्ति

 इन्हें भी देखें 
 नोबेल पुरस्कार विजेताओं की सूची

श्रेणी:1903 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:१९६९ में निधन
सेर्गे आइसेन्स्टाइन

सेर्गे मिखाइलोविच आइसेन्स्टाइन (; 23 जनवरी 1898 – 23 जुलाई 1948) एक अग्रणी सोवियत रूसी फ़िल्म निर्देशक एवं फ़िल्म दार्शनिक थे जिन्हें "फादर ऑफ़ मोंटाज" (संग्रथन के पिता) कहा जाता है। उन्हें मुख्यतः उनकी मूक फ़िल्मों स्ट्राइक (1924), बैटलशिप पोटेमकिन् (1925) और ओक्टोबर (1927), तथा ऐतिहासिक महाकाव्यों अलेक्ज़ेंडर नेव्सकी (1938) और इवान द टॅरीबल (1944, 1958) ने प्रसिद्धि दिलाई।

 सन्दर्भ 

 
 
 
 
 
 
 
 
 
 
 
 
 

 Antonio Somaini, Ejzenstejn. Il cinema, le arti, il montaggio (Eisenstein. Cinema, the Arts, Montage), Einaudi, Torino 2011
 बाहरी कड़ियाँ

श्रेणी:1898 में जन्मे लोग
श्रेणी:१९४८ में निधन
सिमोन वान डर मीर

अंगूठाकार|सिमोन वान डर मीर
विख्यात व्यक्ति 
 इन्हें भी देखें 
 नोबेल पुरस्कार विजेताओं की सूची 
 भौतिकी में नोबेल पुरस्कार

श्रेणी:1925 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:२०११ में निधन
सिमोन बोलिवर

thumb|right|सिमोन बोलिवर
सिमोन जोस एंटोनियो डे ला संतीसिमा त्रिनिदाद बोलिवर वाई पलासिओस पोंटे वाई ब्लैंको (24 जुलाई 1783 - 17 दिसम्बर 1830) सामान्यतः सिमोन बोलिवर के नाम से जाते हैं, वे वेनेजुएला के एक सैन्य और राजनीतिक नेता थे। बोलिवर ने लैटिन अमेरिका को स्पेनिश साम्राज्य से स्वतंत्रता दिलाने के लिए सफल संघर्ष में प्रमुख भूमिका निभाई थी और आज अमेरिका के इतिहास में सबसे प्रभावशाली नेताओं में से एक माने जाते हैं।
वॉल्ट डिज़्नी

thumb|thumbtime=2|upright=1.5|Newman Laugh-O-Gram (1921)
वाल्टर एलियास "वॉल्ट" डिज़्नी  (5 दिसम्बर 1901 - 15 दिसम्बर 1966) एक अमेरिकी फिल्म निर्माता, निर्देशक, कथानक लेखक, नेपथ्य वाचक, एनीमेटर, उद्यमी, मनोरंजन, अंतरराष्ट्रीय प्रतीक और समाजसेवक थे। डिज़्नी बीसवीं शताब्दी के दौरान मनोरंजन के क्षेत्र में अपने योगदान के लिए प्रसिद्ध है। वॉल्ट डिज़्नी ने अपने भाई रॉय ओ डिज़्नी के साथ संयुक्त रूप से वॉल्ट डिज़्नी प्रोडक्शंस की स्थापना की थी। डिज़्नी एक समय दुनिया के सर्वश्रेष्ठ फिल्म निर्माताओं में से एक बन गये। उनके द्वारा संयुक्त रूप से स्थापित निगम को अब वॉल्ट डिज़्नी कंपनी के नाम से जाना जाता है और इसका सालाना कारोबार आज लगभग 35 अरब अमेरिका डॉलर के बराबर का है।

 वॉल्ट डिज़्नी का जन्मस्थान 
लॉस एंजिलिस जानी मानी फिल्मी हस्ती वॉल्ट डिज़्नी के शिकागो, इलिनोइस स्थित आवास को एक संग्रहालय में तब्दील किया जा रहा है। हॉलीवुड रिपोर्टर की खबर के अनुसार, फिल्मकार और उनके भाई रॉय के जन्मस्थान पर मरम्मत का कार्य 5 दिसम्बर 2013 को शुरू किया गया। मरम्मत का काम पूरा होने के बाद इसे ऐतिहासिक स्थल के रूप में नामित किया जाएगा। निर्माण कार्य डिज़्नी के 112वें जन्मदिन के साथ ही शुरू हुआ। इस अवसर पर दोहरा जश्न मनाते हुए शिकागो के मेयर राह्म इमेनुएल ने 5 दिसम्बर को वॉल्ट डिज़्नी दिवस घोषित किया है। डिज़्नी का निधन वर्ष 1966 में अपना 65वां जन्मदिन मनाने के 10 दिन के बाद हो गया था।

 सन्दर्भ  
 

श्रेणी:1901 में जन्मे लोग 
श्रेणी:१९६६ में निधन 
श्रेणी:अमेरिकी फिल्म निर्माता
लुइ नील

अंगूठाकार|लुइ नील
विख्यात व्यक्ति

 इन्हें भी देखें 
 नोबेल पुरस्कार विजेताओं की सूची 
 भौतिकी में नोबेल पुरस्कार

श्रेणी:1904 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:२००० में निधन
लियोनार्ड ओइलर

thumb|right|लियोनार्ड ओइलर
right|thumb|300px|स्विट्जरलैण्ड के दस फ्रैंक के पुराने नोट पर ओइलर

लियोनार्ड ओइलर (Leonhard Euler; १५ अप्रैल १७०७, बाज़ेल - १८ सितंबर १७८३) एक स्विस गणितज्ञ थे। ये जोहैन बेर्नूली के शिष्य थे।

गणित के संकेतों को भी ऑयलर की देन अपूर्व है। इन्होंने संकेतों में अनेक संशोधन करके त्रिकोणमितीय सूत्रों को क्रमबद्ध किया। 1734 ई. में ऑयलर ने x के किसी फलन के लिए f (x), 1728 ई. में लघुगणकों के प्राकृत आधार के लिए e, 1750 ई. में अर्ध-परिमिति के लिए s, 1755 ई. में योग के लिए Σ और काल्पनिक ईकाई के लिए i संकेतों का प्रचलन किया।Boyer, Carl B.; Merzbach, Uta C. (1991). [A History of Mathematics. John Wiley & Sons. pp. 439–45. ISBN 978-0-471-54397-8.

1766 ई. में ये अन्धे हो गए, परन्तु मृत्यु पर्यंत (18 सितंबर 1783 ई.) शोधकार्य में संलग्न रहे। David S. Richeson (2012). Euler's Gem: The Polyhedron Formula and the Birth of Topology. Princeton University Press. p. 17. ISBN 978-1-4008-3856-1. Quoted from Howard W. Eves (1969). In Mathematical Circles: A Selection of Mathematical Stories and Anecdotes. Prindle, Weber, & Schmidt. p. 48.

 कृतियाँ 
इनके मुख्य ग्रंथ निम्नलिखित हैं जो फ्रेंच भाषा में हैं :

1. इंट्रोडक्शन इन एनालिसिन इन्फ़िनिटोरम (Introduction in analysin infinitorum 1748 ई.), जिसने वैश्लेषिक-गणित-संसार में क्रांति मचा दी। इसमें इन्होंने फलन की परिभाषा दी और त्रिकोणमिति को विश्लेषण की एक शाखा एवं त्रिकोणमितीय मानों की निष्पत्ति को अवधारित किया।

2. इंस्टिच्यूशन्स कैलकुली डिफरेन्शियल्स (Institutiones calculi differentialis) (1975 ई.) और इंस्टिच्यूशन्स कैलकुली इंटीग्रल्स (Institutiones calculi integralis 1768-1770 ई.)-इन ग्रंथों में उस समय तक ज्ञात समस्त कलन और बीटा एवं गामा फलनों तथा लेखक के कुछ अन्य अन्वेषणों का वर्णन है।

3. मेथोड्स इन्वेनियेन्डी लिनेआस कुरवास मैक्सीमी मिनिवीव प्रोप्रियेटेट गौदेंतिस (Methodus inveniendi lineas curvas maximi minivive proproetate gaudentes, 1744 ई.)। इसमें इनके परिणमन-कलन के अन्वेषणों का वर्णन है।

4. थेओरिया मोतुम प्लानेटैरम एट कोमेटैरम (Theoria motuum planetarum et cometarum 1744 ई.), 'थेओरिया मोतुस लुनी' (Theoria motus lunae, 1753 ई.) और 'थेओरिया मोतुम लुनी' (Theoria motuum lunae, 1722 ई.)-इनमें खगोलशास्त्र का विवेचन है।

5. सेस लेट्रेस ऊन प्रिन्सेस डी एलेमैंगेन सुर क़्वेलक़ुइज़ सुइट्स द फ़िजीक एट डी फ़िलोसोफिक (Ses lettres a' une princesse d' Allemangne sur quelques suiets de physique et de philosophic 1770 ई.)-इसमें दिए गए मौलिक एवं महत्वपूर्ण अन्वेषणों के कारण ऑयलर को बहुत ख्याति प्राप्त हुई।

 इन्हें भी देखें 
 ऑयलर का सूत्र
 ऑयलर का प्रमेय

 सन्दर्भ 

श्रेणी:गणितज्ञ
रिक्कर्डो गियाकोनी

thumb|right|रिक्कर्डो गियाकोनी
विख्यात व्यक्ति (1931-2018)

 इन्हें भी देखें 
 नोबेल पुरस्कार विजेताओं की सूची 
 भौतिकी में नोबेल पुरस्कार

श्रेणी:1931 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
मुहम्मद इब्न मूसा अल-ख़्वारिज़्मी

अबू अब्दल्लाह मुहम्मद इब्न मूसा अल-ख़्वारिज़्मी (अरबी: , अंग्रेज़ी: Muḥammad ibn Mūsā al-Khwārizmī; जन्म: लगभग ७८० ई; देहांत: लगभग ८५० ई), जिन्हें पश्चिमी देशों मेंअल्गोरित्मी (Algoritmi) और अलगौरिज़िन​ (Algaurizin) भी कहा जाता था, एक ईरानी-मूल के गणितज्ञ, खगोलशास्त्री और भूगोलवेत्ता थे।The Nature of Computation , Cristopher Moore, Stephan Mertens, pp. 36, Oxford University Press, 2011, ISBN 978-0-19-162080-5, ... The word algorithm goes back to the Persian Astronomer Muhammad ibn Musa al-Khwarizmi, born about 780 A.D. in Khwarezm (now Khiva in Uzbekistan). He worked in Baghdad ... brought the Hindu number system to the Arab world, from where it spread to Europe ... वे उस काल के प्रख्यात 'बग़दाद​ के बुद्धिगृह' से जुड़े हुए थे।

१२वीं सदी में उनकी कुछ कृतियों का लातिनी भाषा में अनुवाद किया गया जिसमें उन्होंने भारतीय अंकों और दशमलव प्रणाली का बखान किया था और इसी से भारतीय अंक पूरी पश्चिमी दुनिया में फैल गए। वो बीजगणित (ऐल्जेब्रा) के जन्मदाता है उन्होंने टोलेमी की भौगोलिक कृति को भी विस्तृत करके अरबी में अनुवाद किया। अंग्रेज़ी का कम्प्यूटर-सम्बन्धी 'अल्गोरिद्म' (algorithm) शब्द उन्ही के नाम का एक परिवर्तित रूप है। इसी तरह उन्होंने अपनी गणित की किताबों में अक्सर 'अल-जब्र' () शब्द का इस्तेमाल किया था जिसका मतलब है 'पूर्व अवस्था में ले जाना' या 'बहाल करना'। यह बिगड़कर 'ऐल्जेब्रा' (algebra) बन गया जो अंग्रेज़ी में 'बीजगणित' का अर्थ रखता है।Mathematics and Its History , John Stillwell, Springer, 2010, ISBN 978-1-4419-6052-8, ... The word 'algebra' comes from the Arabic word al-jabr meaning 'restoring.' It passed into mathematics through the book Al-jabr w'al muqabala (Science of restoring and opposition) of al-Khw ̄arizm ̄i in 830 CE, a work on the solution of equations ... Brahmagupta's work ... was more advanced than al-Khwarizmi's in several respects ... even though it predated al-Khwarizmi and was very likely known to him ... Arab mathematicians acknowledged the Indian origin of certain ideas, for instance, decimal numerals ...

 इन्हें भी देखें 
 भारतीय अंक प्रणाली
 बीजगणित
 अल-जाहिज़
 इस्लामी स्वर्ण युग
 आर्यभट
 खीवा

 सन्दर्भ 

बाहरी कड़ियाँ
 The Weird Truth About Arabic Numerals

श्रेणी:गणितज्ञ
मार्टिन स्कोर्सेसे

मार्टिन स्कोर्सीस (जन्म: 17 नवंबर, 1942) हॉलिवुड फ़िल्मों के एक निर्देशक हैं। 

 व्यक्तिगत जीवन 
 प्रमुख फिल्में
 मीन स्ट्रीट (Mean Street)
 टैक्सी ड्राइवर (Taxi Driver)
 गुड फ़ेलास (Goodfellas)
 कसीनो (Casino)
 द एविएटर (The Aviator)
 द डिपार्टेड (The Departed)
 द वुल्फ ऑफ़ वॉल्स्ट्रीट (The Wolf Of Wall Street)
 गैंग्स ऑफ़ न्यू यॉर्क (Gangs Of New York)
 आफ़्टर अवर (After Hour)

 नामांकन और पुरस्कार 
 ए०एफ़०आई जीवन प्राप्ती पुरस्कार (AFI Life Achievement Award)
 अकादमी पुरस्कार (Academy Award)
 पाम दोर (Palme d'Or)
 कान फ़िल्म समारोह सर्वश्रेष्ठ निर्देशक पुरस्कार (Cannes Film Festival Best Director Award)
 सिलवर लायन (Silver Lion)
 ग्रैमी पुरस्कार (Grammy Award)
 एमीस (Emmys)
 गोलडन ग्लोब्स (Golden Globes)
 बाफ़्ता (BAFTA)
 डी०जी०ए० पुरस्कार (DGA Awards)

 सन्दर्भ 
 बाहरी कड़ियाँ 

श्रेणी:अभिनेता
श्रेणी:1942 में जन्मे लोग
मारिया थेरेसा

thumb|right|मारिया टेरेसा (1759)
मारिया थेरेसा वल्बुर्ग एमालिया क्रिस्टीना (: 13 मई 1717 – 29 नवंबर 1780) हाउस ऑफ हैब्सबर्ग से ऑस्ट्रिया, हंगरी, क्रोएशिया, बोहेमिया, मांटुआ, मिलान, गैलिशिया, ऑस्ट्रियाई नीदरलैंड और परमा की रानी थी। अपनी शादी से वो पवित्र रोमन साम्राज्य की रानी भी थी।

कर्नाटक का प्रथम युद्ध (first carnatic war) 1746-48  समय में इनका उल्लेख मिलता है जब ऑस्ट्रिया की गद्दी पर मारिया टेरेसा के उत्तराधिकार के लिए युद्ध हुआ। कर्नाटक का प्रथम युद्ध इस युद्ध की ही प्रतिध्वनि थी।

श्रेणी:ऑस्ट्रिया के लोग
श्रेणी:उत्तराधिकार के युद्ध
फ़्लोरेन्स नाइटिंगेल

फ़्लोरेन्स नाइटिंगेल (अंग्रेज़ी: Florence Nightingale) (१२ मई १८२०-१३ अगस्त १९१०) को आधुनिक नर्सिग आन्दोलन का जन्मदाता माना जाता है। दया व सेवा की प्रतिमूर्ति फ्लोरेंस नाइटिंगेल "द लेडी विद द लैंप" (दीपक वाली महिला) के नाम से प्रसिद्ध हैं। इनका जन्म एक समृद्ध और उच्चवर्गीय ब्रिटिश परिवार में हुआ था। लेकिन उच्च कुल में जन्मी फ्लोरेंस ने सेवा का मार्ग चुना। १८४५ में परिवार के तमाम विरोधों व क्रोध के पश्चात भी उन्होंने अभावग्रस्त लोगों की सेवा का व्रत लिया। दिसंबर १८४४ में उन्होंने चिकित्सा सुविधाओं को सुधारने बनाने का कार्यक्रम आरंभ किया था। बाद में रोम के प्रखर राजनेता सिडनी हर्बर्ट से उनकी मित्रता हुई।

thumb|left|सेंट मार्गरेट’स गिरजाघर के प्रांगण में फ़्लोरेंस नाइटेंगेल की कब्र
नर्सिग के अतिरिक्त लेखन और अनुप्रयुक्त सांख्यिकी पर उनका पूरा ध्यान रहा। फ्लोरेंस का सबसे महत्वपूर्ण योगदान क्रीमिया के युद्ध में रहा। अक्टूबर १८५४ में उन्होंने ३८ स्त्रियों का एक दल घायलों की सेवा के लिए तुर्की भेजा। इस समय किए गए उनके सेवा कार्यो के लिए ही उन्होंने लेडी विद द लैंप की उपाधि से सम्मानित किया गया। जब चिकित्सक चले जाते तब वह रात के गहन अंधेरे में मोमबत्ती जलाकर घायलों की सेवा के लिए उपस्थित हो जाती। लेकिन युद्ध में घायलों की सेवा सुश्रूषा के दौरान मिले गंभीर संक्रमण ने उन्हें जकड़ लिया था। १८५९ में फ्लोरेंस ने सेंट थॉमस अस्पताल में एक नाइटिंगेल प्रक्षिक्षण विद्यालय की स्थापना की। इसी बीच उन्होंने नोट्स ऑन नर्सिग पुस्तक लिखी। जीवन का बाकी समय उन्होंने नर्सिग के कार्य को बढ़ाने व इसे आधुनिक रूप देने में बिताया। १८६९ में उन्हें महारानी विक्टोरिया ने रॉयल रेड क्रॉस से सम्मानित किया। ९० वर्ष की आयु में १३ अगस्त, १९१० को उनका निधन हो गया।

उनसे पहले कभी भी बीमार घायलो के उपचार पर ध्यान नहीं दिया जाता था किन्तु इस महिला ने तस्वीर को सदा के लिये बदल दिया। उन्होंने क्रीमिया के युद्ध के समय घायल सैनिको की बहुत सेवा की थी। वे रात-रात भर जाग कर एक लालटेन के सहारे इन घायलों की सेवा करती रही इस लिए उन्हें लेडी विथ दि लैंप का नाम मिला था उनकी प्रेरणा से ही नर्सिंग क्षेत्र में महिलाओं को आने की प्रेरणा मिली थी।

 चित्र दीर्घा 

 सन्दर्भ 

 बाहरी कड़ियाँ 
 फ़्लोरेन्स नाइटिंगेल संग्रहालय।
 प्रख्यात विक्टोरियाई: फ़्लोरेन्स नाइटिंगेल लाय्टन स्ट्राचे द्वारा।
 १९११ का एन्साइक्लोपीडिया ब्रिटैनिका का लेख।

श्रेणी:फ़्रांस के लोग
श्रेणी:इंग्लैंड के लोग
श्रेणी:हिन्दी विकि डीवीडी परियोजना
पोल पॉट

अंगूठाकार|Pol Pot (1978)

सलोथ सार (१९ मई, १९२८Kiernan, Ben. The Pol Pot Regime: Race, Power, and Genocide in Cambodia under the Khmer Rouge, 1975–79. New Haven, CT: Yale University Press, 1996.Brother Number One, David Chandler, Silkworm Book, 1992 p.6–१५ अप्रैल, १९९८), जिन्हें अधिकतर लोग पोल पॉट के नाम से जानते हैं, (खमेर भाषा: ប៉ុល ពត), खमेर रूज नामक कम्बोडियाई साम्यवादी आंदोलन के नेता और १९७६–१९७९ के मध्य लोकतांत्रिक कम्पूचिया के प्रधानमंत्री थे। कंबोडिया के नेता के रूप में उनके देश को शुद्ध करने के प्रयास के परिणामस्वरूप अनुमानत: १७ से २५ लाख लोगों को अपनी जान से हाथ धोना पड़ा था।

पोल पॉट १९७५ के मध्य में कंबोडिया के नेता बने। अपने सत्ताकाल के दौरान, पोल पॉट ने एक ”शून्य वर्ष” में "सभ्यता पुनरुत्थान" के उद्देश्य से कृषि सामूहीकरण का एक संस्करण लागू किया, जिसके अंतर्गत शहरी निवासियों को ग्रामीण इलाकों में स्थानांतरित कर उन्हें सामूहिक खेतों और बेगार परियोजनाओं में काम करने के लिए बाध्य किया गया। इस दास श्रम, कुपोषण, खराब चिकित्सा सेवायों के संयुक्त प्रभाव और मृत्युदंड के चलते कम्बोडिया की लगभग २१% जनसंख्या काल का ग्रास बन गयी। 

१९७९ में कंबोडिया-वियतनाम युद्ध के दौरान जब पड़ोसी वियतनाम ने कंबोडिया पर आक्रमण किया तो पोल पॉट दक्षिण पश्चिम कंबोडिया के जंगलों में भाग गए और खमेर रूज सरकार का पतन हो गया। १९७९ से १९९७ के दौरान पोल पॉट अपने पुराने खमेर रूज के बचे हुए सहयोगियों के साथ अपनी गतिविधियों को कंबोडिया और थाईलैंड, के सीमा क्षेत्र से संचालित करते रहे और जहां, वे पुन: सत्तासीन हो गये साथ ही संयुक्त राष्ट्र ने उनकी सरकार को कंबोडिया की सच्ची सरकार के रूप में मान्यता भी प्रदान की। 

१९९८ में खमेर रूज के एक गुट टा मॉक द्वारा नज़रबंदी के दौरान पोल पॉट की मृत्यु हो गयी। यह अफवाह की उन्हें जहर देकर मारा गया था आज तक गर्म है।

 सन्दर्भ
जॉर्ज लूकस

thumb|right|जॉर्ज लूकस

जॉर्ज लूकस () एक अमेरिकी फ़िल्म निर्माता एवं निर्देशक हैं। स्टार वॉर्स शृंखला और इंडियाना जोन्स उन्होंने बनाए हैं।

श्रेणी:अमेरिकी बौद्ध
जॉन मेनार्ड कीन्स

thumb|right|जोन मेनार्ड केन्स

मार्शल के शिष्य जान मेनार्ड कीन्स (1883) का 'रोजगार, ब्याज एवं मुद्रा का सामान्य सिद्धांत' (सन्‌ 1936) नामक ग्रंथ अर्थशास्त्र की विशेष महत्वपूर्ण पुस्तक है। वास्तव में इस ग्रंथ ने पाश्चात्य अर्थशास्त्रियों की विचारधारा को आमूल परिवर्तित कर दिया है। इसी पर हेराड डोमर का सुप्रसिद्ध विकास माडल, लियोंतिफ का इन-पुट आउटपुट माडल आदि कई महत्वपूर्ण सिद्धांत उद्भूत हुए हैं। प्रो॰ सैम्युलसन मानते हैं कि कोई भी व्यक्ति या अर्थशास्त्री एक बार कीन्स के विश्लेषण से प्रभावित होने के बाद पुरानी विचारधाराओं की ओर नहीं लौटा। कीन्स के प्रभाव के कारण ही उनके पूर्ववर्ती आलोचक भी उनके समर्थक हो गए। वे बहुत स्पष्टवादी रहे और इसी कारण उनके आर्थिक विचार सुलझे हुए हैं। उन्होंने व्यावहारिक क्षेत्र में भी यथेष्ट योगदान दिया था। अमेरिका की न्यू डील, अंतराष्ट्रीय मुद्राकोष तथा अंतराष्ट्रीय पुनर्निर्माण एवं विकास बैंक (विश्व बैंक) आदि की स्थापना में उनका सक्रिय योगदान रहा है।

कीन्स व्यष्टि अर्थशास्त्र के जन्मदाता रहे हैं। इसी हेतु उनका ग्रंथ 'सामान्य सिद्धांत' इतना लोकप्रिय हुआ। वैसे भी इस ग्रंथ में उन्होंने व्यापक आर्थिक विश्लेषण को स्पष्ट किया। उन्होंने अर्थशास्त्र को कुल आय तथा प्रभावी मांग का सिद्धांत दिया। उनके अनुसार रोजगार प्रभावी माँग पर निर्भर करता है। प्रभावी माँग स्वयं उपयोग तथा विनियोग पर निर्भर करती है। उपभोग का निर्धारण आय के आकार और समाज की उपभोग प्रवृत्ति के अनुसार होता है। अत: यदि रोजगार बढ़ाना है तो उपभोग तथा विनियोग दोनों में वृद्धि करना चाहिए। जॉन मेनार्ड किन्स द्वारा मुद्रा को उसकी प्रकृति के आधार पर दो भागों में विभाजित किया गया है।

कीन्स ने मार्शल, पीगू, फिशर द्वारा दी गई आय की स्थैतिक परिभाषाओं में से किसी को भी स्वीकार नहीं किया क्योंकि कीन्स कें अनुसार वे उन तत्वों पर कोई प्रकाश नहीं डालतीं जो किसी विशेष समय में अर्थव्यवस्था में रोजगार और आय के स्तर को निर्धारित करते हैं। कीन्स ने सर्वप्रथम राष्ट्रीय आय की परिभाषा इस प्रकार दी जिससे उसे समाज में रोजगार का निर्धारण करने में सहायता मिले। मार्शल के मूल्य सिद्धांत का आधार जिस प्रकार 'कीमत' है, वैसे ही कीन्स के रोजगार सिद्धांत का आधार 'आय' है। उनके अनुसार 'कुल आय=कुल उपयोगव्यय+कुल विनियोग ' होगा। उन्होंने 'राष्ट्रीय आय' के हेतु कहा कि चूँकि 'आय=उपयोग+बचत तथा 'व्यय = उपभोग + विनियोग' है, इसलिए 'उपयोग + बचत = उपभोग + विनियोग' या 'बचत=विनियोग' के होगा। कीन्स का आय विश्लेषण ही हमें यह निर्देशन देता है कि अर्थव्यवस्था को भारी उतार-चढ़ाव से बचाने के लिए यह आवश्यक है कि बचत और विनियोग में समानता बनाए रखा जाए। मंदी कालीन कुप्रभावों को दूर करने के लिए कीन्स ने सस्ती मुद्रानीति, सार्वजनिक निर्माण कार्य और धन के उचित बंटवारे से उपभोग प्रवृत्ति में वृद्धि के लिए सरकारी व्यय एवं नीतियों की सहायता की है।

कींस का सिद्धांत विकसित देशों पर अधिक तथा अल्पविकसित देशों पर कम लागू होता है। परंतु यदि अल्पविकसित देशों में भी प्रभावी मांग और बचत उत्पन्न हो सके तो कीन्स का अर्थशास्त्र वहाँ पर भी लागू हो सकता है। वस्तुत: वर्तमान विश्व की बेराजगारी, मंदी, मूल्यवूद्धि आदि को देखते हुए कीन्स की नीतियों पर दृढ़ता से चलना ही उचित होगा निश्चय ही सबसे अधिक कीन्स के सिद्धांतों से प्रभावित है।

 बाहरी कड़ियाँ 
Keynesians - Introduction 
The Keynesian Theory

श्रेणी:अर्थशास्त्र
जेर्मेन ग्रीर

thumb|250px|Germaine Greer
विख्यात व्यक्ति
श्रेणी:नारीवाद
श्रेणी:1939 में जन्मे लोग
श्रेणी:नारीवाद अध्ययन विद्वान
श्रेणी:जीवित लोग
श्रेणी:आमूल नारीवादी
जेम्स क्रोनिन

thumb|right|जेम्स क्रोनिन
विख्यात व्यक्ति

 इन्हें भी देखें 
 नोबेल पुरस्कार विजेताओं की सूची 
 भौतिकी में नोबेल पुरस्कार

श्रेणी:1931 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
जे हान्स डी जेन्सेन

thumb|220px|जे हान्स डी जेन्सेन
विख्यात व्यक्ति

 इन्हें भी देखें 
 नोबेल पुरस्कार विजेताओं की सूची 

श्रेणी:1907 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:१९७३ में निधन
जुलियन श्विंगर

thumb|220px|जुलियन श्विंगर
जुलियन श्विंगर एक विख्यात वैज्ञानिक थे। अमेरिकी भौतिक विज्ञानी श्विंगर को क्वांटम विद्युत के विकास में प्रभावशाली योगदान के लिए 1965 का संयुक्त रूप से रिचर्ड फेनमैन और सिन-इतिरो तोमोनागा के साथ भौतिकी विज्ञान में नोबल पुरस्कार प्रदान किया गया।

 इन्हें भी देखें 
 नोबेल पुरस्कार विजेताओं की सूची 

 सन्दर्भ 

श्रेणी:1918 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:१९९४ में निधन
जां बाप्टिस्टे पेरिन

thumb|जां बाप्टिस्टे पेरिन
जां बाप्टिस्टे पेरिन एक फ्रांसीसी भौतिक विज्ञानी थे। उन्हें 1926 में भौतिकी के नोबेल पुरस्कार से सम्मानित किया गया।
सन्दर्भ

 यह भी देखे 
 नोबेल पुरस्कार विजेताओं की सूची

श्रेणी:1870 में जन्मे लोग
श्रेणी:नोबेल पुरस्कार विजेता भौतिक विज्ञानी
श्रेणी:१९४२ में निधन
चार्ल्स एडुआर्ड गुइल्लौमे

thumb|220px|चार्ल्स एडुआर्ड गुइल्लौमे
विख्यात व्यक्ति

 इन्हें भी देखें 
 नोबेल पुरस्कार विजेताओं की सूची 
 भौतिकी में नोबेल पुरस्कार

श्रेणी:1861 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:१९३८ में निधन
गोल्डा मेयर

गोल्डा मायर (३ मई १८९८ - ८ दिसंबर १९७८) इज़राइली शिक्षिका, किबूती, राजनीतिज्ञ, और इज़राइल की चौथी प्रधानमन्त्री थी। 

 प्रारंभिक जीवन 
उनका जन्म ३ मई १८९८ को कीव, रूस (अब युक्रेन) मे हुआ। १९०५ मे उनके पिता न्यूयॉर्क नगर संयुक्त राज्य अमेरिका चले गए और उसके अगले साल काफी पैसा जमा होने के बाद पुरा परीवार मिल्वौकी, विस्कॉन्सिन मे चला गया जहा उनके पिता रेल यार्ड मे काम करते और माता एक किराने की दुकान चलाती थी।

 राजनीतिक जीवन 
१७ मार्च १९६९ को वे प्रधानमन्त्री के पद पर चुनी गई और इज़राइल की पहली महीला प्रधानमन्त्री बनी। उन्हे इज़राइल की राजनीति की "आयरन लेडी" कहा जाता था। 

६ से २५ अक्टूबर १९७३ के योम किपुर युद्ध के बाद मायर की सरकार को युद्ध तैयारी के अभाव पर प्रश्नोंका सामना करना पडा। यद्यपि इज़राइल युद्ध मे जीता और आयोग ने उन्हे "सीधी जिम्मेदारी" से मुक्त किया, उन्होने ३ जून १९७४ को प्रधानमन्त्री पद से इस्तीफा दे दिया। 

८ दिसंबर १९७८ को ८० वर्ष की आयु में मायर की यरूशलम में लिंफ़ के कैंसर से मृत्यु हो गई।

सन्दर्भ

बाहरी कड़ियाँ

प्रधानमन्त्री गोल्डा मायर – इज़राइल के प्रधानमन्त्री कार्यालय.
गोल्डा मेयर: 'आयरन लेडी' जिसने पूरी दुनिया में ढूंढ-ढूंढ कर मारे देश के दुश्मन

श्रेणी:1898 में जन्मे लोग
श्रेणी:१९७८ में निधन
श्रेणी:इज़राइल के प्रधानमन्त्री
कार्ल बेन्ज़

thumb|200px|Karl Benz

कार्ल फ्रेडरिक बेन्ज़ (Karl Friedrich Benz) (25 नवंबर, 1844 – 4 अप्रैल, 1929) जर्मनी के आटोमोबाइल अभियन्ता एवं इंजन-डिजाइनर थे। सामान्यत: उन्हें पेट्रोल से चलने वाली गाड़ियों (आटोमोबाइल) का आविष्कारकर्ता माना जाता है। वे 'मर्सीडीज बेंज' नामक प्रसिद्ध वाहन-निर्माता कम्पनी के संस्थापक थे।
ब्लेज़ पास्कल

thumb|ब्लेज़ पास्कल

 ब्लेज़ पास्कल (फ्रांसीसी: Blaise Pascal), (19 जून १६२३, क्लेरमों-फर्रां – १९ अगस्त १६६२, पैरिस) फ्रांसीसी गणितज्ञ, भौतिकज्ञ और धार्मिक दार्शनिक थे। पास्कल ने व्यावहारिक विज्ञान पर काम करते हुए मशीनी गणक बनाए, द्रव्यों के गुणों को समझा और टॉरिसैली के काम को आगे बढ़ाते हुए दबाव और निर्वात की अवधारणाओं को स्पष्ट किया। इन्होंने वैज्ञानिक विधि के समर्थन में भी लेख लिखे। साथ ही धार्मिक दर्शन में भी इनकी कृतियों ने बहुत असर छोड़ा।

३ वर्ष की आयु में इनकी माँ चल बसीं और इन्हें इनके पिता ने ही पाला-पोसा। ये बचपन से ही बहुत मेधावी थे। इनकी प्रतिभा को देखकर इनके पिता ने इन्हें स्वयं पढ़ाने-लिखाने का निर्णय लिया। बारह वर्ष की आयु से ये प्रसिद्ध गणितज्ञों की सभाओं में बैठने लगे। 
पास्कल बहुत माने हुए गणितज्ञ थे। इन्होंने वैज्ञानिक शोध के दो मुख्य क्षेत्रों में सर्वप्रथम कार्य शुरु किया- प्रक्षेपण ज्यामिति, जिस पर इन्होंने १६ साल की आयु में आलेख लिखा और संभाव्यता सिद्धान्त, जिसपर आधुनिक अर्थशास्त्र और समाज विज्ञान आधारित हैं। गैलीलियो और टॉरिसैली की तरह ही इन्होंने अरस्तू के कथन "प्रकृति को निर्वात से घृणा है" का जमकर विरोध किया। इनके कई निष्कर्षों पर बहुत समय विवाद हुआ, लेकिन अन्त में स्वीकार कर लिए गए।

१६४२ में इन्होंने अपने पिता का गणना का काम आसान करने के लिए एक मशीनी गणक बनाया, जिसे आज "पास्कल गणक" कहा जाता है। द्रव्य विज्ञान के जरिये इन्होंने हाइड्रॉलिक प्रेस और सिरिंज का आविष्कार किया।

१६४६ में इन्होंने अपनी बहन के साथ कैथोलिक संप्रदाय की जैन्सनवाद धारा को अपना लिया। इनके पिता १६५१ में चल बसे। १६५४ में एक आध्यात्मिक अनुभूति हुई, जिसके बाद इन्होंने वैज्ञानिक शोध छोड़कर अपना ध्यान धर्मशास्त्र और दर्शन में लगाना शुरु किया। इनकी दो सबसे प्रसिद्ध कृतियाँ इस काल की हैं। लैथ्र प्रोविन्सियाल (Lettres provinciales, प्रांतीय पत्र) में पास्कल ने पाप के प्रति कैथोलिक चर्च के नरम रुख की जमकर निन्दा की। इन पत्रों की शैली से वॉल्टेयर और ज़ां ज़ाक रूसो जैसे लेखक प्रभावित हुए। प्रकाशन के शीघ्र बाद ही इस पर चर्च ने प्रतिबन्ध लगा दिया, लेकिन फिर पोप एलेक्सैण्डर ने इसमें दिये तर्कों को माना और खुद चर्च के नरम रुख की निन्दा की। दूसरी रचना थी पौंसे (Pensées, विचार), जिसे इनकी मृत्यु के पश्चात इनके बिखरे कागज़ों को इकट्ठा करके प्रकाशित किया गया। इस रचना में इन्होंने कई दार्शनिक विरोधाभासों पर विचार किया-असीमता और शून्यता, विश्वास और तर्क, आत्मा और पदार्थ, मृत्यु और जीवन, उद्देश्य और अभिमान-और अन्त में ऐसा प्रतीत होता है कि ये किसी ठोस परिणाम पर नहीं पहुँचते, बस नम्रता, अज्ञानता और कृपा को मिलाते हुए एक दार्शनिक निष्कर्ष निकालते हैं, जिसे आजकल "पास्कल का दांव" कहा जाता है।

इसी दौरान इन्होंने त्रिकोणों के अंकगणित पर और ठोस वस्तुओं का घनफल निकालने के लिए चक्रज के उपयोग पर भी प्रपत्र लिखे। १८ साल की उम्र से ही पास्कल की सेहत खराब रहने लगी थी और ३९ वर्ष की आयु में इनकी मृत्यु हो गई। 

दबाव की SI इकाई एवं एक कम्प्यूटर भाषा का नाम इनके सम्मान में पास्कल रखा गया है।

 चित्र दीर्घा 

सन्दर्भ

vfbfgnbgfnhnfngthhdvjsdfvisfvdfv jvrkei9xcecerlhvsd ier n f ei34rferjfvrenb 39frrjikegr
 बाहरी कड़ियाँ 
 पास्कल्स मैमोरियल (फ्रांसीसी एवं अंग्रेजी)
 
 ब्लेज़ पास्कल की कृतियाँ
 
 पौंसे (अंग्रेजी)
 लैथ्र प्रोविन्सियाल (अंग्रेजी)
 

श्रेणी:फ्रांसीसी दार्शनिक
श्रेणी:वैज्ञानिक
श्रेणी:आविष्कारक
श्रेणी:फ़्रांस के लोग
श्रेणी:गणितज्ञ
कुपोषण

right|thumb|300px|अतिशय कुपोषण से ग्रसित एक बालक

शरीर के लिए आवश्यक सन्तुलित आहार लम्बे समय तक नहीं मिलना ही कुपोषण है। कुपोषण के कारण बच्चों और महिलाओं की रोग प्रतिरोधक क्षमता कम हो जाती है, जिससे वे आसानी से कई तरह की बीमारियों के शिकार बन जाते हैं। अत: कुपोषण की जानकारियाँ होना अत्यन्त जरूरी है। कुपोषण प्राय: पर्याप्त सन्तुलित अहार के आभाव में होता है। बच्चों और स्त्रियों के अधिकांश रोगों की जड़ में कुपोषण ही होता है। स्त्रियों में रक्ताल्पता या घेंघा रोग अथवा बच्चों में सूखा रोग या रतौंधी और यहाँ तक कि अंधत्व भी कुपोषण के ही दुष्परिणाम हैं। इसके अलावा ऐसे पचासों रोग हैं जिनका कारण अपर्याप्त या असन्तुलित भोजन होता है।

 कुपोषण को कैसे पहचानें 
यदि मानव शरीर को सन्तुलित आहार के जरूरी तत्त्व लम्बे समय न मिलें तो निम्नलिखित लक्षण दिखते हैं। जिनसे कुपोषण का पता चल जाता है।

1. शरीर की वृद्धि रुकना।

2. मांसपेशियाँ ढीली होना अथवा सिकुड़ जाना।

3. झुर्रियाँ युक्त पीले रंग की त्वचा।

4. कार्य करने पर शीघ्र थकान आना।

5. मन में उत्साह का अभाव चिड़चिड़ापन तथा घबराहट होना।

6. बाल रुखे और चमक रहित होना।

7. चेहरा कान्तिहीन, आँखें धँसी हुई तथा उनके चारों ओर काला वृत्त बनाना।

8. शरीर का वजन कम होना तथा कमजोरी।

9. नींद तथा पाचन क्रिया का गड़बड़ होना।

10. हाथ पैर पतले और पेट बढ़ा होना या शरीर में सूजन आना (अक्सर बच्चों में)। डॉक्टर को दिखलाना चाहिए। वह पोषक तत्त्वों की कमी का 
पता लगाकर आवश्यक दवाइयाँ और खाने में सुधार के बारे में बतलाएगा।

 कुपोषण के कारण 
विकसित राष्ट्रों की अपेक्षा विकासशील देशों में कुपोषण की समस्या विकराल है। इसका प्रमुख कारण है गरीबी। धन के अभाव में गरीब लोग पर्याप्त, पौष्टिक चीजें जैसे दूध, फल, घी इत्यादि नहीं खरीद पाते। कुछ तो केवल अनाज से मुश्किल से पेट भर पाते हैं। लेकिन गरीबी के साथ ही एक बड़ा कारण अज्ञानता तथा निरक्षरता भी है। अधिकांश लोगों, विशेषकर गाँव, देहात में रहने वाले व्यक्तिय़ों को सन्तुलित भोजन के बारे में जानकारी नहीं होती, इस कारण वे स्वयं अपने बच्चों के भोजन में आवश्यक वस्तुओं का समावेश नहीं करते, इस कारण वे स्वयं तो इस रोग से ग्रस्त होते ही हैं साथ ही अपने परिवार को भी कुपोषण का शिकार बना देते हैं। इनके अलावा कुछ और कारण निम्न हैं-

 गर्भावस्था के दौरान लापरवाही 
भारत में हर तीन गर्भवती महिलाओं में से एक कुपोषण की शिकार होने के कारण खून की कमी अर्थात् रक्ताल्पता की बीमारी से ग्रस्त हो जाती हैं। हमारे समाज में स्त्रियाँ अपने स्वयं के खान-पान पर ध्यान नहीं देतीं। जबकि गर्भवती स्त्रियों को ज्यादा पौष्टिक भोजन की आवश्यकता होती है। उचित पोषण के अभाव में गर्भवती माताएँ स्वयं तो रोग ग्रस्त होती ही हैं साथ ही होने वाले बच्चे को भी कमजोर और रोग ग्रस्त बनाती हैं। अक्सर महिलाएँ पूरे परिवार को खिलाकर स्वयं बचा हुआ रूखा-सूखा खाना खाती हैं, जो उनके लिए अपर्याप्त होता है।
3:सही आहार समय पर नहीं मिलना 
बच्चों के लिए समय पर सही आहार देना उचित होता है। बच्चों के आहार में लंबे अंतराल नहीं होनी चाहिए। हर दो घंटे में आहार दे ।

 इन्हें भी देखें 
 कुपोषणजन्य रोग

श्रेणी:रोग
*
मानसिक रोग
हैजा

thumb|right|300 px|हैजे का वितरण
विसूचिका या आम बोलचाल मे हैजा, जिसे एशियाई महामारी के रूप में भी जाना जाता है, एक संक्रामक आंत्रशोथ है जो वाइब्रियो कॉलेरी नामक जीवाणु के एंटेरोटॉक्सिन उतपन्न करने वाले स्ट्रेन (उपभेदों) के कारण होता है। मनुष्यों मे इसका संचरण इस जीवाणु द्वारा दूषित भोजन या पानी को ग्रहण करने के माध्यम से होता है। आमतौर पर पानी या भोजन का यह दूषण हैजे के एक वर्तमान रोगी द्वारा ही होता है। अभी तक ऐसा माना जाता था कि हैजे का भंडरण (Reservoir) स्वयं मानव होता है, लेकिन पर्याप्त सबूत है कि जलीय वातावरण भी इस जीवाणु के भंडरण (Reservoir) के रूप में काम कर सकते हैं। यूं तो आम नागरिक किसी भी दस्तों के रोग को हैजा कह कर संबोधित कर देते है पर मेडिकल भाषा में वाइब्रियो कॉलेरी द्वारा किए गए संक्रमण को ही हैजा की संज्ञा दी जाती है। 

वाइब्रियो कॉलेरी एक ग्राम-नेगेटिव जीवाणु है जो एक एंटेरोटॉक्सिन, कॉलेरा टोक्सिन का उत्पादन करता है, जो कि छोटी आंत के श्लेष्मीय सतह पर असर करता है और इसके कारण छोटी आंत से पानी तथा आवश्यक इलेक्ट्रोलाइट का स्राव प्रारम्भ हो जाता है। और यह ही हैजे  सबसे कुख्यात लक्षण -बहुत अधिक दस्तो के लिए जिम्मेदार है। हैजा उन कुछ ज्ञात रोगों मे से एक है जो बहुत तेजी से घातक असर करते हैं। हैजे के सबसे गंभीर रूप में रोग के लक्षणों की शुरुआत के एक घंटे के भीतर ही, एक स्वस्थ व्यक्ति का रक्तचाप घटकर निम्न रक्तचाप के स्तर तक पहुँच सकता है और संक्रमित मरीज को अगर पुनर्जलीकरण चिकित्सा प्रदान नहीं की जाये तो वो तीन घंटे के अन्दर मर सकता है। एक सामान्य परिदृश्य में, रोगी को पहले पतले दस्त
होते हैं और 4 से 12 घंटों में वह आघात की अवस्था मे पहुँच सकता है और अगर उसे मौखिक पुनर्जलीकरण चिकित्सा प्रदान नहीं की जाती तो, 18 घंटे के भीतर रोगी मृत्यु का ग्रास बन सकता है.
हैजे का निदान रोगी के मल की जांच करके आसानी से किया जा सकता है। महामारी के दौरान पेट में दर्द रहित और पानी जैसे बहुत अधिक दस्त करने वाले रोगियो को हैजे के संदेह में रखना चाइए। संदेह की पुष्टि के लिए प्रभावित रोगियों के मल के नमूनों को माइक्रोस्कोप में देखने पर हैजे के बैक्टीरिया (Vibrio cholere) की पहचान करना निदान का सर्वोतम तरीका है।

 https://www.who.int/news-room/fact-sheets/detail/cholera 
बीमारी के जोखिम कारकों में गंदगी खराब रखरखाव, पर्याप्त स्वच्छ पेयजल का अभाव और गरीबी शामिल हैं।https://www.who.int/news-room/fact-sheets/detail/cholera#:~:text=Cholera%20is%20an%20acute%20diarrhoeal%20infection%20caused%20by%20ingestion%20of,and%20lack%20of%20social%20development.

  विश्व हैजा दिवस ( WORLD CHOLERA DAY)- 23 सितम्बर 
लोगों को हैजे के कारणों और बचाव के प्रति  जागरूक करने के लिए हर साल 23 सितंबर को विश्व भर में हैजा दिवस (World Cholera Day) मनाया जाता है।

 सन्दर्भ 

श्रेणी:रोग
श्रेणी:खाद्यवाहित रोग
*
मसूरिका

thumb| मसूरिका विषाणु 
मसूरिका (Measles) और जर्मन मसूरिका (German measles), रोमांतिका या खसरा, एक वाइरस (virus) का एवं अत्यंत संक्रामक रोग है, जिसमें सर्दी, जुकाम, बुखार, शरीर पर दाने एवं मुँह के भीतर सफेद दाने हो जाते हैं तथा फेफड़े की गंभीर बीमारियों की आशंका रहती है। अंग्रेजी में इसे मॉरबिली (Morbilli) तथ रूबियोला (Rubeola) कहते हैं।

संपूर्ण विश्व में व्याप्त यह रोग बच्चों को अधिक होता है। यह चार पाँच मास तक के बच्चों को साधारणतया नहीं होता तथा चार पाँच वर्ष तक के बच्चों को अधिक होता है। गर्भवती नारी में यह रोग गर्भपात का कारण बन सकता है। इसका प्रकोप प्रत्येक दो या चार वर्ष पर होता है।

 कारण 
यह रोग एक अत्यंत सूक्ष्म विषाणु द्वारा होता है, जो नाक, आँख तथा गले के स्राव में मिलते हैं। दाने निकलने के पूर्व रोगी सर्वाधिक संक्रामक होता है।

 लक्षण तथा चिह्न 
इस रोग का उद्भवन काल चौदह दिन होता है। सर्वप्रथम सर्दी, ज़ुकाम, खाँसी, ज्वर तथा मुँह के भीतर सफेद दाने प्रकट होते हैं। ये पिछले दाँतों के पास कपोल की भीतरी श्लेष्म कला पर, त्वचा पर दाने प्रकट होने के ७२ घंटे पूर्व, दृष्टिगोचर होते हैं। नेत्र रक्ताभ हो जाते हैं तथा नासिका एवं नेत्रों से स्राव होता है। ज्वर दूसरे दिन कुछ कम हो जाता है, किंतु तीसरे दिन से पुन: बढ़ना प्रारंभ हो जाता है। चौथे दिन त्वचा पर दाने प्रकट हो जाते हैं। ये दाने सर्वप्रथम बालों की रेखा के पास, कानों के पीछे, ग्रीवा पर तथा मस्तक पर दृष्टिगोचर होते हैं। इसके बाद ये नीचे की ओर बढ़ते हैं तथा शनै: शनै: संपूर्ण शरीर को आच्छादित कर लेते हैं। दाने अत्यंत सूक्ष्म एवं रक्ताभ होते हैं, जो आपस में मिलकर एक हो जाते हैं तथा शरीर को रक्तवर्ण प्रदान करते हैं। रोगी को खुजली तथा जलन की अनुभूति होती है। ये दाने चार से सात दिनों तक रहते हैं, फिर धीरे धीरे लुप्त हो जाते हैं। अब त्वचा की एक झिल्ली सी संपूर्ण शरीर से अलग हो जाती है। ज्वर तथा अन्य लक्षण भी इसके साथ ही समाप्त हो जाते हैं।

 अन्य रूप 
 काली (haemorthagic) मसूरिका 
इस में अत्यधिक ज्वर, सदमें के चिह्न तथा रक्तरंजित दाने मिलते हैं। नाक, आँख और त्वचा से रक्तस्राव होता है तथा रोग प्राय: घातक होता है।

 विषाक्त मसूरिका 
इसके दाने अधिक न होने पर भी तीव्र ज्वर, कंपन, साँस, फूलना, संज्ञाहीनता और नाड़ी की क्षीणता होती है।

 फुफ्फुसीय मसूरिका 
इसमें श्वास की गति अत्यंत तीव्र हो जाती है, रोगी नीला पड़ जाता है तथा बेहोशी अथवा मृत्यु हो सकती है।

 जटिलताएँ 
ग्रसनी शोथ, कंठ शोथ, श्वासनली शोथ, फुफ्फुसीय शोथ, कर्ण शोथ, पलक शोथ, मुखशोथ, लसिकाग्रंथि शोथ, मस्तिष्क शोथ, अतिसार आदि रोग हो सकते हैं। पुराना क्षय रोग पुन: उभड़ सकता है।

 निदान 
चेचक, जर्मन मसूरिका और छोटी माता से इस रोग में कई अंतर हैं।

फलानुमान -- साधारणतया मसूरिका घातक नहीं होती, किंतु इसके घातक रूप या जटिलताओं के कारण मृत्यु हो सकती है।

 चिकित्सा 
रोगी को अलग रखा जाए। रोग ठीक होने पर रोगी के रक्त से सीरम निकालकर इंजेक्शन देने से, दूसरे बच्चों में प्रतिशोधक शक्ति उत्पन्न की जा सकती है।

इस रोग की कोई विशेष रोगहर चिकित्सा ज्ञात नहीं है। केवल रोगी को आराम देना, सफाई रखना, द्रव खाद्य पदार्थ देना तथा जटिलताओं की चिकित्सा करना आवश्यक है।

 जर्मन मसूरिका 

इन्हें भी देखें
खसरा
चेचक

श्रेणी:रोग
आँख

right|thumb|मानव आँख का पास से लिया गया चित्र
right|thumb|मानव नेत्र का योजनात्मक आरेख
आँख या नेत्र ( ) () जीवधारियों का वह अंग है जो प्रकाश के प्रति संवेदनशील है। यह प्रकाश को संसूचित करके उसे तंत्रिका (तन्त्रिका) कोशिकाओ द्वारा विद्युत-रासायनिक संवेदों में बदल देता है। उच्चस्तरीय जंतुओं (जन्तुओं) की आँखें एक जटिल प्रकाशीय तंत्र (तन्त्र) की तरह होती हैं जो आसपास के वातावरण से प्रकाश एकत्र करता है; मध्यपट के द्वारा आँख में प्रवेश करने वाले प्रकाश की तीव्रता का नियंत्रण (नियन्त्रण) करता है; इस प्रकाश को लेंसों की सहायता से सही स्थान पर केंद्रित (केन्द्रित) करता है (जिससे  प्रतिबिंब (प्रतिबिम्ब) बनता है); इस प्रतिबिंब (प्रतिबिम्ब) को विद्युत संकेतों में बदलता है; इन संकेतों को तंत्रिका (तन्त्रिका) कोशिकाओ के माध्यम से मस्तिष्क के पास भेजता है।आँखो का रंग और वर्णन आँखें काली, [नीली]], भूरी, हरी और लाल रंग की हो सकती है। नेत्र यह तेजस्वी होते हैं। उन्हे कफ इन दोष से डर रहता है। इस कारण आँखो में सात दिन में कम-से-कम एक बार अंजन करना चाहिए। 

नेत्र रोग :- आयुर्वेद में नेत्र के विविध रोगो का ( संख्या: 76) वर्णन किया है। 

इसी प्रकार उसपर उत्तम चिकित्सा भी बचाई है। ( नेत्र तर्पण, सेक, इ.) संरचना

 संरचना 
आंखे के विभिन्न भाग इस प्रकार है-
 श्वेतपटल
 रक्तक
 दृष्टिपटल
 नेत्रश्लेष्मला (कंजंक्टिभा)
 स्वच्छमण्डल
 परितारिका
 पुतली
 पूर्वकाल कक्ष
 पश्च कक्ष
 नेत्रोद
 नेत्रकाचाभ द्रव
 रोमक पिंड

 इन्हें भी देखें 
 मानव नेत्र
 नेत्रविज्ञान (Ophthalmology)

श्रेणी:मानव शरीर
*
श्रेणी:मानव सिर और गर्दन
श्रेणी:ज्ञानेन्द्रियाँ
कलाई

मानव संरचनाशास्त्र में कलाई, हथेली और बाँह के बीच का जोड़ है। हाथ को चलायमान रखने के लिए इसका बड़ा महत्व है। मज़बूत कलाई वाले टेनिस, बैडमिंटन और क्रिकेट में बाज़ी मार ले जाते हैं। कलाई आधारभूत रूप से दो भागों वाली छोटी हड्डी से बनी होती है जिन्हें कार्पेल कहते हैं। यह जोड़ एक कन्डॉलोइड आर्टिकुलेसन बनाते हैं जो इस जोड़ पर हाथ को ३ डिग्री तक संचालन की सुविधा देते हैं।

 सामाजिक महत्त्व 
धार्मिक अनुष्ठानों में कलाई की सबसे ज़्यादा ज़रूरत होती है। हर पूजा में कलाई में लाल-पीले रंग के कच्चे सूत (मौली) का धागा बाँधा जाता है। इसको कलावा भी कहते हैं। राखी भी कलाई में ही बाँधी जाती है। लेकिन मन की खुशी के लिए इसका उपयोग निराला ही है। खनखनाती काँच की चूड़ियों से सजी कलाई किसे खुश नहीं करती।
 
 संरचना 
कलाई में आठ हड्डियाँ होती हैं। यह हड्डियाँ इस प्रकार है-
 स्क्याफोइड
 ल्युनेट
 ट्राइक्वेट्रियम
 पिसिफर्म
 ट्रयापेजियम
 ट्र्यापेजोइड
 क्यापिटेट
 ह्यामेट

 व्याधि 
कलाई की दुरूह संरचना के कारण इसकी चोट और व्याधि का निवारण करना कठिन है। कम्प्यूटर युग के आगमन से कलाई और हाथों की पीड़ा आम समस्या हो गई है। हाथ और कलाई की चोटों के इलाज और इसके मुआवज़े में कारीगरों को दिए जानेवाले बीमा भुगतानों की राशि का प्रभाव अर्थव्यवस्था पर भी पड़ता है। वाशिंगटन प्रांत में 1987 से 1995 के बीच कारीगरों-मुआवज़ा-अधिकार विषय पर किए गए एक अध्ययन में यह बात सामने आई कि औद्योगिक क्षेत्र के मज़दूरों में कलाई की (मांशपेशियों और हड्डियों) चोटों के लिए दिए गए मुआवज़े की घटनाएँ सबसे अधिक थी और बीमा पर ख़र्च धन का अनुपात लगभग $7,500 था।

 लिगामेन्ट 
यह जोड़ एक कैप्सूल से घिरा हआ है जिसे निम्नलिखित लिगामेन्टके द्वारा शक्ति प्राप्त होती है:

 वोलर रेडियोकार्पल लिगामेन्ट
 डोर्सल रेडियोकार्पल लिगामेन्ट
 अल्नार कोल्याटरल लिगामेन्ट (अंगूठा)
 रेडियल कोल्याटरल लिगामेन्ट (अंगूठा)

साइनोवियल मेम्ब्रेन इन लिगामेन्टों की भीतरी सतह बनाती हैं। यह मेम्ब्रेन रेडियस के निचले खण्ड से कार्पल के ऊपरी आर्टिकुलर सतह तक रहती हैं। ये सतहें ढीली और चिकनी होती हैं और बहुत ज्यादा परतों वाली होती हैं विशेष रूप से पिछले में।

 रेडियोकार्पेल और मध्यकार्पेल जोड़ 
कलाई आमतौर पर "रेडियोकार्पेल जोड़" को कहते है। लेकिन, मध्यकार्पेल जोर्नी, प्रमुख जोड़ ना होते हुए भी, प्रमुख जोड़ के अधिकतर कार्यों में सहयोग करता है। कार्पस की दोनों हड्डियों के बीच स्थित रहकर यह उनकी सीमा बनाता है।

 चलने की क्षमता 
इस जोड़ से नीचे दी गई चेष्टाएँ की जा सकती हैं-
 फ्लेक्सियन, 
 एक्स्टेन्सन, 
 एब्डक्सन, 
 एड्डक्सन और
 सर्कम्डक्सन
इनका अध्ययन उसी कार्पस के साथ किया जाता है जिसके साथ ये चेष्टाएँ होती हैं।

 देखें 
 डिस्टल रेडियस फ्रैक्चर
 ब्रुनेल्ली प्रक्रिया, कलाई के अस्थिरता से सम्बन्धित

 सम्बन्धित चित्र 

 सन्दर्भ 

 बाहरी कडियां 

 Wrist ligaments at upenn.edu

श्रेणी:मानव शरीर
उंगली

thumb|400px|उंगलियाँ - (बाएँ से दाएँ) कनिष्ठा, अनामिका, मध्यमा, तर्जनी, अंगुष्ठ
हाथों तथा पैरों के अग्रभागों को अंगुलियाँ कहा जाता है। मनुष्य के प्रत्येक हाथ तथा पैर में पाँच-पाँच अंगुलियाँ होती हैं। इस प्रकार से मनुष्य की कुल बीस अंगुलियाँ होती हैं।"Atlas of Clinical Gross Anatomy," Kenneth P. Moses, Pedro B. Nava, John C. Banks, Darrell K. Petersen; Elsevier Health Sciences, 2012, ISBN 9781455728909

 मानव हाथ की अंगुलियों के नाम 
मानव के एक हाथ में कुल पाँच अंगुलियों होती हैं, इनमें से सबसे पहली और अपेक्षाकृत मोटी अंगुली अंगूठा कहलाती है। अंगूठे के साथ वाली अंगुली को तर्जनी कहते हैं, हाथ के बीच वाली अंगुली का नाम मध्यमा है। हाथ की सबसे छोटी वाली अंगुली कनिष्ठा कहलाती है। मध्यमा और हाथ की सबसे छोटी वाली अंगुली कनिष्ठा के बीच की अंगुली अनामिका कहलाती है।

 इन्हें भी देखें 
 हाथ

 सन्दर्भ 

श्रेणी:मानव शरीर
*
श्रेणी:हाथ
लेखन

भारत में लेखन ३३०० ईपू का है। सबसे पहले की लिपि ब्राह्मी लिपि थी, उसके पश्चात सरस्वती लिपि आई।
देवनागरी लिपि, गुरुमुखी लिपि, आदि भी प्रसिद्ध लिपियाँ हैं।

श्रेणी:लिपि